ચોર્યાસી વર્ષની વયે, લગભગ અપંગ અવસ્થાએ, પથારીમાં પડ્યા પડ્યા જ્યારે ડોસાઓ થૂંકવાનું પાળું નજીક લઈને વારંવાર થૂંક્યા કરતા હોય અને મોં પરની માખી ઉડાડ્યા કરતા હોય, પોતાના નખ વધી વધીને પાવડા થઈ ગયા છે એ તરફ પણ એમની ઉદાસીનતા હોય, એ ઉંમરે હરિનારાયણ આચાર્ય અમદાવાદમાં વસંતકુંજ, એલિસબ્રિજ - અમદાવાદના ઘેરથી અમદાવાદના જ કાંકરિયા પ્રાણી સંગ્રહસ્થાનના નિયામક એમના જેવડા જ વયોવૃદ્ધ રૂબિન ડેવિડને આવો કાગળ લખે. કાનખજૂરાના પગ અને ભીંગડાં ગણવાની આતુરતા બતાવે.